Okresná prokuratúra Michalovce 
Nám. Slobody 3, 071 01 Michalovce 1 	

Sp. zn. : Pv 101/13/8807	Michalovce, 15.8.2014
EEČ : 2-66-314-2014

U Z N E S E N I E

Trestná vec:	obvinený XXXXX  
Prečin:	Podielnictvo podľa § 231 odsek 1 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Michalovce
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 16.4.2013, spisová značka Pv 101/13/8807, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 22. 09. 2012 v ranných hodinách s XXXXX odovzdal do záložne XXXXX v Michalovciach na XXXXX č. 982 prívesok v hodnote 50,- €, patriaci retiazke, ktorá bola XXXXX odcudzená poškodenému XXXXX dňa 21. 09. 2012 v čase o 20.30 h v Michalovciach na ul. XXXXX pred obytným blokom č. 1, kde pri krádeži retiazky prívesok upadol poškodenému na zem do trávy a tento ho už nenašiel, čoho bol XXXXX svedkom, pričom za prívesok v záložni obdržal sumu 24,10 € a to napriek tomu, že mal vedomosť o tom, že predmetný prívesok bol získaný trestným činom spáchaným inou osobou, XXXXX, s ktorým ho obvinený našiel v ranných hodinách dňa 22. 09. 2012 v tráve na mieste činu krádeže.

Uznesením prokurátora Okresnej prokuratúry XXXXX zo dňa 16.4.2013, spisová značka Pv 101/13/8807, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátora Okresnej prokuratúry XXXXX sp. zn. Pv 101/13 z 16. 04. 2013 bolo podľa § 216 ods. 1 písm. a, b, c) Tr. poriadku podmienečne zastavené trestné stíhanie vedené pre prečin podielnictva podľa § 231 ods. 1 písm. a) Tr. zákona proti obv. XXXXX na tom skutkovom základe, že dňa 22. 09. 2012 v ranných hodinách s XXXXX odovzdal do záložne XXXXX v Michalovciach na XXXXX č. 982 prívesok v hodnote 50,- €, patriaci retiazke, ktorá bola XXXXX odcudzená poškodenému XXXXX dňa 21. 09. 2012 v čase o 20.30 h v Michalovciach na ul. XXXXX pred obytným blokom č. 1, kde pri krádeži retiazky prívesok upadol poškodenému na zem do trávy a tento ho už nenašiel, čoho bol XXXXX svedkom, pričom za prívesok v záložni obdržal sumu 24,10 € a to napriek tomu, že mal vedomosť o tom, že predmetný prívesok bol získaný trestným činom spáchaným inou osobou, XXXXX, s ktorým ho obvinený našiel v ranných hodinách dňa 22. 09. 2012 v tráve na mieste činu krádeže.

2

Podľa § 216 ods. 2 Tr. poriadku bola pre podmienečné zastavenie trestného stíhania stanovená skúšobná doba v trvaní 12 mesiacov. Predmetné uznesenie sa stalo právoplatným dňa 26. 04. 2013.
	
Skúšobná doba pre podmienečné zastavenie trestného stíhania uplynula dňom 26. 04. 2014.

Po uplynutí skúšobnej doby bol vyžiadaný odpis registra trestov a správy o povesti obvineného.

Bolo zistené, že obvinený XXXXX v priebehu skúšobnej doby viedol riadny život, keď sa dopustil len drobného majetkového priestupku, a teda vyhovel podmienkam uvedeným v ustanovení § 217 ods. 1 Tr. poriadku.

Preto bolo rozhodnuté, že obvinený XXXXX sa v skúšobnej dobe podmienečného zastavenia trestného stíhania osvedčil.

Podľa § 217 ods. 4 Tr. poriadku právoplatnosťou uznesenia o tom, že sa obvinený osvedčil, nastávajú účinky zastavenia trestného stíhania podľa § 9 ods. 1 písm. e) Tr. poriadku.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

XXXXX
prokurátor